कार्यक्रम में “आज के दौर में सांस्कृतिक प्रतिरोध की भूमिका ‘‘ जैसे ज्वलंत विषय पर सेमीनार में मुख्य वक्ता के रूप में वक्तव्य देते हुए साहित्यकार कैलाश वनवासी ने कहा कि सांप्रदायिक ताकतों के मंसूबो को समझने की जरूरत है। देश में गंगा-जमुनी तहजीब को खत्म करने तथा लोगों के अधिकारों पर चोट करने की साजिश की जा रही है। असहिष्णुता की समस्या का समाधान खोजने के बजाय एकता को खंडित करने का प्रयास किया जा रहा है। इसे प्रबुद्ध लोगों को समझने और इसका सामना करने के लिए विवेकपूर्ण निर्णय के साथ तैयार होने की जरूरत है। एक ऐसे समय में जब अभिव्यक्ति की स्वतंत्रता खतरे में है और ऐसी ताकतें जो किसी भी प्रकार के विरोध को गवारा करना न चाहती हांे, सामाजिक जीवन के सभी क्षेत्रांे में विशेषकर प्रगतिशील सांस्कृतिक क्षेत्र व साहित्यकारों संस्कृतिकर्मियों पर कायराना हमले किए जा रहे हैं। ये ताकतें जो किसी भी प्रकार के स्वतंत्र विचारों के प्रति असहिष्णु हैं, लोगों की भोजन शैली व पहनावे के अधिकार को भी नकार रही हैं। हमारे देश की गंगा-जमुनी तहजी़ब और बहुलतावादी परंपराओं को ये ताकतें ध्वस्त करना चाहती हैं। ये ताकतें हमारे देश के इतिहास व संस्कृति का सांप्रदायीकरण व विकृतिकरण करना चाहती हैं। इस नवउदारवादी, नवउपनिवेशिक सांस्कृतिक हमले के खिलाफ प्रतिरोध व वैज्ञानिक चेतना को बढाएं ।